EkBass/fiwiki-20250220-pages-articles huggingface dataset:
Gora (alue)

Gora on maantieteellinen alue Etelä-Kosovossa, Koillis-Albaniassa ja Luoteis- Makedoniassa. Goraa asuttavat albaanit, makedonialaiset, bosniakit, bulgarialaiset, goranit, serbit ja turkkilaiset. Vuosien 1992 ja 1999 Goran Kosovolle kuuluva osa oli kunta ja sen väkiluku oli 17 574. Nykyään se kuuluu Dragašin kuntaan. Albanialle kuuluva osa kuuluu Shistavecin ja Zapodin kuntiin. Pohjois-Makedonialle kuuluva osa kuuluu Bogovinjen kuntaan. Goran länsiosassa on Lumën alue, joka on jaettu Kosovon ja Albanian kesken. ==Maantieteellinen jako== ===Albania=== Albanialle kuuluva Goran osa kymmenestä perinteisesti goranien asuttamasta kylästä, jotka ovat Zapod, Pakisht, Orçikël, Kosharisht, Cernalevë, Orgjost, Orshekë, Borje, Novosej ja Shishtavec. Vuoden 2011 kiistellyn väestönlaskennan mukaan vain kaksi kolmasosaa Shishtavecin väestöstä ilmoitti olevansa albaaneja ja loput ilmoittivat olevansa makedonialaisia. Zaposin kunnassa 79% ilmoitti olevansa albaaneja ja 11.7% ilmoitti olevansa makedonialaisia. ===Kosovo=== Kosovolle kuuluva Goran osa koostu yhdeksästätoista perinteisesti goranien asuttamasta kylästä, jotka ovat Baćka, Brod, Vranište, Globočnica, Gornja Rapča, Gornji Krstac, Dikance, Donja Rapča, Donji Krstac, Dragaš, Zli Potok, Kruševo, Kukuljane, Lještane, Ljubošte, Mlike, Orčuša, Radeša ja Restelica. Kosovon goranit ovat sanoneet haluavansa entisen Goran kunnan liittyvän serbi kuntien yhteisöön. 3 marraskuuta 2013 70% äänesti Goran kunnan perustamisen puolesta. ===Pohjois-Makedonia=== Pohjois-Makedonian tasavaltaan kuuluu kaksi goranien asuttamaa kylää, Jelovjane ja Urvic, jotka sijaitsevat Pologin alueella. Vuoden 2001 silloisen Makedonian tasavallan väestönlaskennan mukaan Jelovjanessa 90% oli turkkilaisia ja Urvicissa 85% oli turkkilaisia ja 15% oli albaaneja. ==Lähteet== 1.http://www.balkaninsight.com/en/article/albania-s- gora-minority-takes-bulgarian-route-to-eu-04-18-2016 2.https://joshuaproject.net/assets/media/profiles/text/t18765.pdf 3.https://books.google.com.au/books?id=lkb6ewEACAAJ&dq;=Die+slavischen+Minderheiten+in+Albanien+(SMA).+3.+Gora&hl;=en&sa;=X&ved;=0ahUKEwjr76qL8YrYAhVBwrwKHa1kBicQ6AEIKTAA 4.http://pop-stat.mashke.org/albania-ethnic-comm2011.htm 5.http://www.pressonline.rs/info/srbija/261831/goranci-u-obrucu-brane- srbiju.html 6.http://www.osce.org/documents/mik/2005/12/1185_en.pdf 7.http://www.blic.rs/Vesti/Politika/418637/Goranci-Ne-zelimo-u-Dragas-vec-u- Zajednicu-srpskih-opstina 8.https://books.google.com.au/books?id=Uv1JAAAAYAAJ&dq;=%D0%97%D0%B0%D0%B5%D0%B4%D0%BD%D0%BE+%D1%81%D0%BE+%D0%BC%D0%B0%D0%BA%D0%B5%D0%B4%D0%BE%D0%BD%D1%81%D0%BA%D0%BE+%D1%85%D1%80%D0%B8%D1%81%D1%82%D0%B8-+%D1%98%D0%B0%D0%BD%D1%81%D0%BA%D0%BE+%D0%BD%D0%B0%D1%81%D0%B5%D0%BB%D0%B5%D0%BD%D0%B8%D0%B5+%D0%A2%D0%BE%D1%80%D0%B1%D0%B5%D1%88%D0%B8+%D0%B6%D0%B8%D0%B2%D0%B5%D0%B0%D1%82+%D0%B8+%D0%B2%D0%BE+%D1%81%D0%B5%D0%BB%D0%B0%D1%82%D0%B0&focus;=searchwithinvolume&q;=%D0%A3%D1%80%D0%B2%D0%B8%D1%87 9.http://www.stat.gov.mk/Publikacii/knigaX.pdf Luokka:Kosovon maantiede Luokka:Albanian maantiede
Eelis Jurva

Eelis Waldemar Jurva (12. joulukuuta 1873 Koski Hl. – 1. helmikuuta 1934 HelsinkiMusiikkikapteeni Eelis Jurva Kuollut. Helsingin Sanomat 2.2.1934, s. 2. (Maksullinen artikkeli.)) oli suomalainen musiikkikapteeni ja sotilaskapellimestari.Otavan Iso Musiikkitietosanakirja 3, s. 297–298. Helsinki 1978. ISBN 951-1-04553-9 Eelis Jurvan isä oli kanttoriurkuri Aaro Jurva ja sisar kirjailija Aura Jurva. Eelis Jurva opiskeli Helsingin musiikkiopistossa muun muassa Johan Halvorsenin johdolla, samoin kuin kaksi vuotta Leipzigin konservatoriossa, jossa häntä opetti muun muassa Anton Sittin veli Hans Sitt. Jurva työskenteli Helsingin filharmonisen seuran orkesterin ensiviulun soittajana ja 1902–1904 Kansallisteatterin sekä muidenkin teattereiden orkesterien johtajana. Jurva toimi myös viulunsoiton opettajana. Pohjanmaan Jääkäripataljoonan kapellimestariksi Ouluun Jurva tuli keväällä 1919. Vuonna 1927 hän seurasi Lauri Närettä Karjalan kaartin rykmentin kapellimestarina, jolloin hänet myös ylennettiin musiikkikapteeniksi. Mainitusta virasta Jurva erosi sairauden takia syksyllä 1933. ==Lähteet== ==Kirjallisuutta== * Jurva, Aura 1935. Eelis Jurva: Muistelmia veljestäni. Luokka:Suomalaiset sotilaskapellimestarit Luokka:Suomalaiset viulistit Luokka:Suomalaiset musiikkipedagogit Luokka:Vuonna 1873 syntyneet Luokka:Vuonna 1934 kuolleet
Xiaomi Mi Note

Xiaomi Mi Note on Xiaomin 27. tammikuuta 2015 julkaisema älypuhelin, jossa on esiasennettuna Android 5.0 (Lollipop) Xiaomin MIUI-käyttöliittymällä. == Tekniset tiedot == ===Muotoilu=== Xiaomi Mi Note -älypuhelimessa on 5,7-tuumainen näyttö Full HD-resoluutiolla. ===Fyysiset osat=== Laitteesta löytyy 2,5 Gigahertsin neliydin-prosessori. Laitteessa on 3 Gigatavua RAM- muistia ja 64 Gigatavua sisäistä muistia. ====Kamerat ja multimedia==== Laitteessa on 13 Megapikselin takakamera. Etukameran tarkkuus on puolestaan 4 Megapikseliä. === Ohjelmisto === Julkaisuhetkellä laitteessa oli esiasennettuna Android 5.0 "Lollipop" Xiaomin MIUI-käyttöliittymällä. == Lähteet == https://www.phonearena.com/phones/Xiaomi-Mi-Note_id9097 Luokka:Xiaomin matkapuhelimet Luokka:Android-pohjaiset laitteet Luokka:Vuoden 2015 matkapuhelimet
Vastamyrkky (elokuva)

Vastamyrkky oli suomalainen yhteiskunnallinen elokuva jonka ohjasi Yrjö Haapanen ja tuotti Filmitaito Oy. Elokuva valmistui 1945 ja se pohjautui Hella Wuolijoen samannimiseen näytelmään jonka ensi-ilta oli ollut Helsingin Kansanteatterissa 1939. == Juoni == Menestyvä lääkäri Karina Sarkalahti muuttaa takaisin maalle kotipitäjänsä kunnanlääkäriksi. Hän havaitsee vakavia puutteita paikallisen tehdaslaitoksen työoloissa mutta konkurssin partaalla oleva tehdas ei ole valmis sijoittamaan varoja työolosuhteiden korjaamiseen. Pitäjä tarvitsisi myös oman sairaalan mutta siihen ei löydy varoja. Pankinjohtaja Magnus Varanko rakastuu Sarkalahteen ja ryhtyy puoltamaan hanketta. == Näyttelijät == Luokka:Suomalaiset mustavalkoelokuvat Luokka:Vuoden 1945 suomalaiset elokuvat Luokka:Suomalaiset draamaelokuvat Luokka:Suomalaiset näytelmiin perustuvat elokuvat‎
Mauri Koskela

Mauri Tapani Koskela (s. 19. syyskuuta 1960 Lappajärvi) on suomalainen prikaatikenraali (evp). Sotilasuransa jälkeen hän on toiminut Enontekiön kunnanjohtajana ja Suomen Rauhanturvaajaliiton puheenjohtajana. == Ura == Koskela kävi Kadettikoulun 1980–1983 ja Sotakorkeakoulun 1993–1995. Hän toimi opetusupseerina Kymen jääkäripataljoonassa 1983–1985 sekä linjan johtajana Reserviupseerikoulussa 1985–1987. Seinäjoen sotilaspiirissä hän työskenteli toimistoupseerina ja toimistopäällikkönä 1987–1993 sekä Vaasan sotilasläänissä osastopäällikkönä ja esikuntapäällikkönä 1995–2000. Porin prikaatissa hän toimi Satakunnan jääkäripataljoonan komentajana 2000–2003 ja esikuntapäällikkönä 2005–2007. Puolustusvoimien kansainvälisen keskuksen apulaisjohtajana Koskela oli 2003–2005 ja johtajana 2007–2009 vastaten keskuksen siirrosta Niinisalosta Tuusulaan ja kriisinhallintaoperaatioiden johtovastuun siirrosta Puolustusvoimien kansainväliseltä keskukselta Porin prikaatille. Vuonna 2009 hänet määrättiin Jääkäriprikaatin komentajaksi, josta Koskela siirtyi Maavoimien henkilöstöpäälliköksi 2012. Kansainvälisissä tehtävissä Koskela on toiminut Lähi-idässä, Euroopassa, Aasiassa ja Afrikassa. Hän toimi mm. UNMIL-operaation sotilaskomponentin esikuntapäällikkönä Liberiassa 2013–2014Kehityslehti.fi − Kriisinhallinnan konkari totuttelee rauhan aikaan (17.3.2015) ja UNDOF-operaation apulaiskomentajana Lähi-idässä 2016-2018. Koskela oli ensimmäinen suomalaisen osaston vanhin Afganistanissa 2002, jossa hän toimi myös ISAF-operaation siviili-sotilasyhteistyöosaston päällikkönä. Koskela oli mukana perustamassa Suomen ensimmäisiä EU:n taisteluosastoja sekä Kokonaisvaltaisen kriisinhallinnan osaamiskeskusta yhdessä CMC-Finlandin kanssa. Reserviin Koskela siirtyi vuoden 2015 alusta, jonka jälkeen hän on toiminut mm. Enontekiön kunnanjohtajana 2015–2016. Suomen Rauhanturvaajaliiton puheenjohtajana hän aloitti 2018. Vuonna 2020 Puolustusvoimain lippujuhlan päivänä tasavallan presidentti myönsi Koskelalle Suomen Valkoisen Ruusun komentajamerkin. ===Raiskaussyyte=== Koskela tuomittiin syyskuussa 2023 Etelä-Pohjanmaan käräjäoikeudessa raiskauksesta ja ampuma-aserikoksesta vuodeksi ja 11 kuukaudeksi ehdottomaan vankeuteen. Oikeuden antaman julkisen selosteen mukaan Koskela sitoi uhrinsa sänkyyn solmioilla, löi piiskalla, kuristi kaulasta ja oli häneen sukupuoliyhteydessä. Vaasan hovioikeus kumosi raiskaustuomion syyskuussa 2024. == Ylennykset == * 1980 vänrikki * 1983 luutnantti * 1985 yliluutnantti * 1990 kapteeni * 1994 majuri * 2000 everstiluutnantti * 2006 eversti * 2013 prikaatikenraali Puolustusministeriö: Mauri Koskelasta kenraali ja YK:n UNMIL-operaation esikuntapäällikkö (15.11.2013) == Lähteet == == Aiheesta muualla == * Korpela, Juho: Prikaatikenraalista käsivarren johtajaksi. Ruotuväki, 15.10.2015. Luokka:Suomalaiset kenraalit Luokka:Enontekiön kunnanjohtajat Luokka:Vuonna 1960 syntyneet Luokka:Elävät henkilöt
Naimisiin päiväksi

Naimisiin päiväksi oli suomalainen romanttinen komediaelokuva jonka ohjasi Yrjö Haapanen ja tuotti Filmitaito Oy. Elokuva valmistui 1946 ja se pohjautui Ilmari Unhon näytelmään Päiväksi naimisiin jonka ensi-ilta oli ollut Helsingin Kansanteatterissa 1942. Elokuvan yleisömenestys oli Helsingin ulkopuolella keskitasoa, Helsingissä sitä heikompi. == Juoni == Justus-enonsa perintöä havittelevat serkukset ylioppilas Kalle Kirjava ja taiteilija Reino Riihelä tutustuvat Suomen kansalaisuutta hakeviin teatteriperheen tyttäriin Birgit ja Margit Marinoon. Kummallakin osapuolella on omat syynsä päästä päivän ajaksi naimisiin. == Näyttelijät == * Liisa Tuomi tanssijatar Birgit Marino * Ulla Saarno Margit Marino * Kunto Karapää säveltäjä ja taidemaalari Reino Riihelä * Hannes Häyrinen Kalle Albertinpoika Kirjava, ikuinen ylioppilas * Annie Sundman Emilia Marino, entinen teatteridiiva * Arvi Tuomi kabareeteatterin johtaja Amundus Mielonen * Paavo Jännes tuomari V. Partala * Kerttu Salmi Serafiina, Reinon ja Kallen emännöitsijä * Irja Kuusla Eeva, teatterin puvustonhoitaja * Arvo Lehesmaa Teppo, teatterin vahtimestari * Ture Junttu teatteripianisti Peipponen * Kaarlo Saarnio pormestari Luokka:Suomalaiset mustavalkoelokuvat Luokka:Vuoden 1946 suomalaiset elokuvat Luokka:Suomalaiset komediaelokuvat Luokka:Suomalaiset näytelmiin perustuvat elokuvat‎
Pelle Petteri

Pelle Petteri oli suomalainen lyhyt komediaelokuva jonka ohjasi tuotti Suomi- Filmi Oy. Elokuva valmistui 1940. == Juoni == Kunnanlääkäri-isän lähdettyä potilaskäynnille hänen poikansa ryhtyy valelääkäriksi isänsä tilalle. == Näyttelijät == * Hannes Häyrinen * Emmi Jurkka * Kerttu Salmi * Oiva Luhtala * Kalle Rouni * Uuno Montonen Luokka:Suomalaiset mustavalkoelokuvat Luokka:Vuoden 1940 suomalaiset elokuvat Luokka:Suomalaiset komediaelokuvat Luokka:Suomalaiset lyhytelokuvat‎
Jalo Järnefelt

Jalo William Järnefelt (7. maaliskuuta 1865 Kaavi – 3. kesäkuuta 1920 Nummelan parantola, Nurmijärvi)Ylioppilasmatrikkeli 1853-1899: Järnefelt Jalo William. Viitattu 16.9.2018. oli suomalainen pankki- ja valtiopäivämies. Jalo Järnefeltin vanhemmat olivat rovasti Klas Erik Järnefelt ja Ida Emilia Ottelin ja puoliso vuodesta 1911 Nadesha Biranoff. Soittotaiteilija, kirjailija John Järnefelt oli Jalo Järnefeltin veli, samoin kuin Suomen Pankin taloudenhoitajana ja setelipainon valvojana toiminut Armas Gideon Järnefelt. Jalo Järnefelt tuli ylioppilaaksi Jyväskylän lyseosta 1882. Oikeustutkinnon hän suoritti 1886 ja sai varatuomarin arvon 1889. Suomen Pankissa Järnefelt työskenteli vuodesta 1895, johtajana 1903–1920. Henkivakuutusyhtiö Suomen johtokunnan jäsen Järnefelt oli vuodesta 1906, toimien myös johtokunnan puheenjohtajana. Järnefelt oli aatelissäädyssä edustaja valtiopäivillä 1897, 1899, 1900, 1904–1905 ja 1905–1906. ==Lähteet== Luokka:Suomalaiset juristit Luokka:Suomalaiset pankinjohtajat Luokka:Suomen Pankin henkilöstö Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1865 syntyneet Luokka:Vuonna 1920 kuolleet
Pauli Lehtinen

Pauli Eino Olavi Lehtinen (10. huhtikuuta 1923 Lappeenranta – 8. huhtikuuta 2017 Hämeenlinna)Hämeen Sanomat, Kuolleita: Pauli Eino Olavi Lehtinen, 139 vuosikerta, numero 116, sivu A8, julkaistu 30.4.2017, viitattu 2021-07-21 oli suomalainen arkkitehti. Lehtinen opiskeli arkkitehdiksi Teknillisen korkeakoulun arkkitehtiosastolla 1944–1950. Hän aloitti uransa SOK:n palveluksessa jo 1947 ja toimi valmistuttuaan suunnittelevana arkkitehtinä ja pääsuunnittelijana SOK:n rakennusosastolla. Hän oli rakennusosaston johtajana 1970-luvun alusta lähtien. Lehtinen jäi eläkkeelle 1982. Lehtinen profiloitui erityisesti suurten tavaratalojen suunnittelijaksi ja oli suunnittelemassa ainakin 17 eri tavarataloa eri puolille Suomea. Hän suunnitteli myös hotelleja ja liike- sekä teollisuusrakennuksia.SOK-Lohja rakennushistoriaselvitys, ark- byroo 2015 Rakennushistoriaselvitys Seutu-Sokos, ark-byroo 31.7.2015, sivu 15, 20 == Rakennuksia == * Elannon leipätehtaan laajennus, Sörnäinen, Helsinki 1955 (Jouko Ylihannun kanssa Taiteen talo, Sörnäinen * Tavaratalo Valtakulma, Lahti 1956 (A. V. Lehtisen kanssa) * Seutu-Sokos-tavaratalo, Lohja 1959 * Uudenmaankatu 30 – Fredrikinkatu 33 (Islam-talo), Helsinki 1961 (Armas Lehtisen kanssa) Korttelit.fi * Pieni Roobertinkatu 16 – Yrjönkatu 3, Helsinki 1963 Helsingin kaupunginmuseo (Finna) * Sokos tavaratalo, Kuopio 1966 * Sokos tavaratalo, Joensuu 1968 * Hotelli Hesperia, Helsinki 1972 * Hotelli Kuusamo, Kuusamo 1973 Markku Rättilä, Anja Harju : Torinrannan hotelli palvellut 30 vuotta, Kaleva tammikuu 2004 * Hotelli Vaakuna, Oulu 1974 * Sokos tavaratalo, Tampere 1974 * Hotelli Kimmel, Joensuu 1977 Hotelli Kimmel historiaa * Hotelli Hamburger Börs, Turku 1979 * Sokos tavaratalo, Tapiola, Espoo 1979 * Sokos tavaratalo, Hämeenlinna * Sokos tavaratalo, Kotka * Sokos tavaratalo, Seinäjoki * Sokos tavaratalo, Järvenpää * Sokos tavaratalo, Savonlinna * Osuuskauppojen tavaratalot Imatralla, Lapualla, Kuusamossa, Turengissa ja Vammalassa * SOK:n Vaajakosken tehtaiden hallintorakennus ja tehdasrakennuksia == Lähteet == Luokka:Suomalaiset arkkitehdit Luokka:Vuonna 1923 syntyneet Luokka:Vuonna 2017 kuolleet
Olli Kivioja

Olli Veikko Kivioja (1. helmikuuta 1925 – 5. syyskuuta 2018)Kuolinilmoitus, Helsingin Sanomat 16.9.2018, s. C13. oli suomalainen kirurgi ja lääkintöneuvos. Hän teki elämäntyönsä Helsingin Diakonissalaitoksen kirurgian ylilääkärinä. Kivioja syntyi Kalajoella Vilho Kiviojan 11-lapsisen pappisperheen neljänneksi vanhimpana lapsena. Jatkosodassa 18-vuotias Kivioja tuli jalkaväen täydennysmiehenä Uhtuan rintamalle vuonna 1943, mutta vaihtoi aselajia ja kouluttautui lentäjäksi Kauhavan ilmasotakoulussa 1943. Hän ehti lentää Blenheim-pommituslaivueessa vuoden 1944 taisteluissa. Hän toimi sotilaslentäjien veteraaniyhdistys Pilvenveikkojen puheenjohtajana 2003–2011 ja oli yksi yhdistyksen viimeisistä elossa olleista jäsenistä. Vuosina 1969–1991 Kivioja oli sivutoiminen ilmailuviranomaisen asiantuntijalääkäri ja 1980-luvun alkupuolella Suomen Ilmailulääketieteellisen Yhdistyksen puheenjohtaja. Ikänsä liikuntaa harrastanut Kivioja innostui 60-vuotiaana maratonjuoksusta yhdessä poikansa kanssa ja kilpaili sitten veteraanisarjassa ympäri maailmaa. Kiviojalta ilmestyi 1990-luvulla yhdessä toimittaja Maarit Huovisen kanssa kirjoitettu omaelämäkerta Kirurgin muistelmia (WSOY 1993). ==Lähteet== ==Aiheesta muualla== * Olli Kiviojan muistokirjoitus Helsingin Sanomissa Luokka:Suomalaiset kirurgit Luokka:Suomalaiset sotilaslentäjät Luokka:Vuonna 1925 syntyneet Luokka:Vuonna 2018 kuolleet
Concordia Sagittaria

Concordia Sagittaria on kaupunki Venetsian metropolikaupungissa, Venetossa, Italiassa. Kaupungin pinta-ala on 68,4 neliökilometriä ja asukasluku noin kymmenen tuhatta. Kaupungin paikalla oli aikoinaan roomalainen siirtokunta ja linnoitus Julia Concordia. == Historia == === Antiikki === Julia Concordia oli alun perin linnoituksen ulkopuolelle syntynyt kylä (vicus), mutta kasvoi nopeasti sen hyvän sijainnin vuoksi. Se sijaitsi Via Annian ja Via Postumian varrella Altinumin ja Aquileian puolessa välissä. Nimi Julia Concordia juhlisti Julius Caesarin muistoa ja Octavianuksen muiden triumvirien kanssa vuonna 42 eaa. tekemää liittoutumaa. Myöhäisroomalaiskaudella paikalla oli huomattava germaanis- ja gallialaissperäisten Roomaa palvelleiden sotilaiden varuskunta. Attilan hunnit tuhosivat lopulta kaupungin. == Lähteet == == Aiheesta muualla == Luokka:Venetsian metropolikaupungin kunnat
Pietari Eksorkisti

Pyhä Pietari Eksorkisti (kuollut 304 Rooma, Rooman valtakunta) oli roomalainen eksorkisti ja kristitty marttyyri. Hänen kerrotaan auttaneen pyhän Rooman Artemiuksen, pyhän Rooman Candidan ja pyhän Rooman Pauliinan käännyttämisessä. Hän kuoli pyhän Marcellinuksen kanssa keisari Diocletianuksen vainoissa ja varhaisin tieto heidän marttyyriudestaan tulee paavi Damasukselta (384). Pietarin muistopäivää vietetään 2. kesäkuuta ja hänet mainitaan myös messun kaanonissa. Taiteessa pyhä Pietari Eksorkisti on kuvattu pyhän Marcellinuksen kanssa keski-ikäisenä miehenä tonsuurin kanssa käärö tai kruunu käsissään. Pyhää Pietari Eksorkistia on muistettu seuraavassa latinankielisessä kollehtarukouksessa: “Deus, qui nos ánnua beatórum Mártyrum tuórum Marcellíni, Petri atque Erásmi sollemnitáte lætíficas: præsta, quǽsumus; ut, quorum gaudémus méritis, accendámur exémplis. “ Messun kaanonissa häntä on muistettu seuraavasti: “Nobis quoque peccatóribus Extensis manibus ut prius, secrete prosequitur: fámulis tuis, de multitúdine miseratiónum tuárum sperántibus, partem áliquam et societátem donáre dignéris, cum tuis sanctis Apóstolis et Martýribus: cum Ioánne, Stéphano, Matthía, Bárnaba, Ignátio, Alexándro, Marcellíno, Petro, Felicitáte, Perpétua, Agatha, Lúcia, Agnéte, Cæcília, Anastásia, et ómnibus Sanctis tuis: intra quorum nos consórtium, non æstimátor mériti, sed véniæ, quaesumus, largítor admítte. Iungit manus. Per Christum, Dóminum nostrum.” == Lähteet == Luokka:Pyhimykset Luokka:Kristityt marttyyrit Luokka:Eksorkistit Luokka:Syntymävuosi tuntematon Luokka:Vuonna 304 kuolleet
STN

STN voi viitata johonkin seuraavista: * STN, Stanstedin lentoaseman IATA-koodi * STN, São Tomén ja Príncipen dobran valuuttakoodi * STN, , eräs värillisten nestekidenäyttöjen tekniikka
Sirkka Viitanen

Sirkka Viitanen (12. kesäkuuta 1922 Eura – 10. kesäkuuta 2018 Helsinki) oli liikunnanohjaaja ja kansantanssipedagogi. Hän työskenteli nuoruudessaan Kauttuan paperitehtaalla ja valmistui liikunnanohjaajaksi Suomen Urheiluopistosta 1949. Hän toimi Suomen nuorison liiton liikunnanohjaajana ja kulttuurisihteerinä 1954–87. Hän oli tutustunut laajasti kansainväliseen tanssiperinteeseen ja opiskeli tanssia eri puolilla Eurooppaa. Hän ohjasi Karjalan Nuorten tanssiryhmää vuosina 1956–1975. Viitanen perusti Suomen ensimmäisen ammattimaisen kansantanssiryhmän Katrillin ensitanssija Doris Laineen ja kriitikko Irma Vienola-Lindforsin kanssa. Katrillissa koulutus sisälsi suomalaisen ja sukukansojen tanssiperinteen lisäksi klassista balettia. Koreografeina olivat muun muassa Marjo Kuusela ja Liisa Priha. Viitanen oli vuoteen 1991 mukana Katrillin toiminnassa. Hän sai opetus- ja kulttuuriministeriön vuosittain jakaman Suomi-palkinnon 1997. ==Lähteet== * Laura Ruohonen: Kansantanssin Grand Old Lady on poissa. Nuorisoseurat 3/2018 s. 26 Luokka:Suomalainen kansantanssi Luokka:Suomalaiset tanssipedagogit Luokka:Vuonna 1922 syntyneet Luokka:Vuonna 2018 kuolleet
Saint-Paul

Saint-Paul (epävirallisesti myös St Paul ja Saint-Paul de la Reunion) on kaupunki Réunionin saarella, joka on Ranskan merentakainen departementti ja hallintoalue Intian valtamerellä, Madagaskarin itäpuolella. Osana Ranskaa se on myös osa Euroopan unionia ja euroaluetta. Vuoden 2009 arvion mukaan koko saarella oli noin 827 000 asukasta. Saint-Paulin kaupunki on saaren toiseksi suurin kaupunki. Kaupunki on kolmion muotoinen. Se ulottuu saaren länsireunalta kohti saaren keskustan tuliperäistä vuoristoaluetta, jossa Maïdon huippu kohoaa yli kahden kilometrin korkeuteen . Tämä selittää jakautumisen kolmeen ilmasto- ja kasvillisuusvyöhykkeeseen * alaosissa 0–400 metrin korkeudessa, vallitsee hyvin trooppinen ilmasto, lämpötilat ovat korkeat (tammikuu keskiarvo 28 °C, elokuu ka. 23 °C). Aurinkoa 2200 tuntia vuodessa. * 400–1 000 metrin korkeudessa ilmasto muuttuu trooppiseksi ja aurinkoa on 1 200 tuntia vuodessa. * Yli 1 000 metrin korkeudessa ilmasto on lauhkea. Keskilämpötila on 10 °C elokuussa. == Historia == St. Paul mainitaan ensimmäisen kerran ritari ja luonnontieteilijä Etienne de Flacourtin Itä- Intian matkoiltaan laatimissa kartoissa. Läheiset saaret kuten Madagaskar kirjattiin karttoihin 1649. Flacourtin oli määrä perustaa siirtokunta ja linnoitus Fort Dauphin nykyiseen Madagaskariin vuonna 1643. Useimmat historioitsijat uskovat, että nimi annettiin vuonna 1642 komentaja Jacques Pronisin Madagaskarin matkalla. Pronis laski ankkurit 29.6.1642 lahteen Saint- Paulin vesillä, ja seuraavana päivä 30.6 vietettiin apostoli Paavalin muistojuhlaa kristillisen kalenterin mukaan. == Lähteet == Luokka:Réunionin kaupungit Luokka:Ranskan kaupungit
Rampe de Laffreyn onnettomuus 2007

Rampe de Laffreyn onnettomuus 2007 tapahtui 22. heinäkuuta 2007, kun puolalaisia pyhiinvaeltajia kuljettanut linja-auto ajautui ulos tieltä ja syöksyi rotkoon Vizillen kunnassa Isèressä, Ranskassa. Onnettomuudessa kuoli 26 ihmistä. Lisäksi 24 loukkaantui, heistä 14 vakavasti. Onnettomuus tapahtui vaaralliseksi tiedetyllä Rampe de Laffreyn jyrkällä alamäkiosuudella, jossa oli aiemminkin tapahtunut vakavia onnettomuuksia. Tieosuus ei onnettomuuden aikaan ollut sallittu raskaille ajoneuvoille ilman poikkeuslupaa, mutta kuljettaja päätti varoituskylteistä huolimatta ajaa sen kautta. Kuljettajan mukaan bussin jarrut pettivät alamäessä. Tiedosto:Rampe de Laffrey Accident du 22-juillet-2007.jpg|Onnettomuuspaikka kahdeksan päivää turman jälkeen. Tiedosto:Monument accident Laffrey du 22-07-2007.jpg|Vuosien 1973 ja 2007 Rampe de Laffreyn onnettomuuksien muistomerkit. == Lähteet == Luokka:Vuoden 2007 onnettomuudet Luokka:Tieliikenneonnettomuudet Ranskassa Luokka:Linja- auto-onnettomuudet
Rampe de Laffreyn onnettomuus 1975

Rampe de Laffreyn onnettomuus 1975 tapahtui 2. huhtikuuta 1975, kun pyhiinvaeltajia kuljettanut linja-auto ajautui ulos tieltä ja syöksyi rotkoon Vizillen kunnassa Isèressä, Ranskassa. Onnettomuudessa kuoli 29 ihmistä. Onnettomuuden aiheutti jarruvika, jonka seurauksen linja-auton vauhti kiihtyi alamäessä 120 km/h:iin. Auto ajautui ulos tieltä ja putosi 75 metrin matkan rotkoon. Onnettomuus tapahtui Rampe de Laffreyn jyrkällä alamäkiosuudella, jossa oli aiemminkin tapahtunut vakavia onnettomuuksia. Se oli hyvin samankaltainen samalla paikalla kaksi vuotta aiemmin sattuneen onnettomuuden kanssa. Onnettomuuden seurauksena Ranskassa alettiin valvoa tarkemmin sähköisiä jarrujärjestelmiä ja katsastaa raskaita ajoneuvoja vuosittain. == Lähteet == Luokka:Vuoden 1975 onnettomuudet Luokka:Tieliikenneonnettomuudet Ranskassa Luokka:Linja-auto-onnettomuudet
Rampe de Laffreyn onnettomuus

Rampe de Laffreyn onnettomuus voi tarkoittaa seuraavia yhtenä Ranskan vaarallisimmista tieosuuksista pidetyllä Rampe de Laffreylla sattuneita onnettomuuksia: * Rampe de Laffreyn onnettomuus 1946, 18 kuollutta * Rampe de Laffreyn onnettomuus 1973, 43 kuollutta * Rampe de Laffreyn onnettomuus 1975, 29 kuollutta * Rampe de Laffreyn onnettomuus 2007, 26 kuollutta
Salibandyn C-tyttöjen SM-sarja

T16 SM-sarja on salibandyn alle 16 -vuotiaiden tyttöjen korkein sarjataso. Sarja pelataan turnausmuotoisena yhdessä 8 joukkueen lohkossa. Peliaika otteluissa on 3x15 minuuttia juoksevaa peliaikaa. == Sarjajärjestelmä == === Runkosarja === SM-sarjassa pelataan kaksinkertainen sarja. Peliaika on 3 x 15 minuuttia juoksevalla ajalla. === Pudotuspelikarsinta === SM-sarjan joukkueet sijoilta 7.-8. sekä 1.divisioonan joukkueet sijoilta 1.-2. pelaavat pudotuspelikarsinnan yksittäisinä otteluina. Peliaika 3 x 20 minuuttia tehokasta peliaikaa ja tarvittaessa 20 minuutin jatkoaika tehokkaalla peliajalla. Jatkoaika päättyy ensimmäiseen hyväksyttyyn maaliin. Mikäli jatkoaikakaan ei tuo ratkaisua, lauotaan rangaistuslaukauskilpailu viidellä parilla. Karsinnan otteluparit: SM 7. - 1.div. 2. 1.div. 1. - SM 8. Kotietu SM-sarjan 7.sijoittuneella sekä 1.divisioonan voittajalla. === Pudotuspelit === SM-sarjan runkosarjan 1.-6. sijoittuneet sekä pudotuspelikarsinnasta tulevat 2 joukkuetta jatkavat pudotuspeleihin. Pudotuspelien kaikki vaiheet pelataan paras kolmesta-järjestelmällä. Peliaika pudotuspeleissä 3 x 20 minuuttia tehokasta peliaikaa ja tarvittaessa 20 minuutin jatkoaika, joka päättyy ensimmäiseen hyväksyttyyn maaliin. Varsinaisen peliajan ja jatkoajan välillä on viiden minuutin erätauko. Mikäli peli on jatkoajan jälkeen tasan, lauotaan rangaistuslaukauskilpailu viidellä parilla. Puolivälierät: Runkosarjan voittaja saa valita ensin vastustajan sijoilta 7.-8.(pudotuspelikarsinnasta tulevat joukkueet) Runkosarjan 2. sijoittunut saa valita vastustajan sijoilta 6.-8. valitsematta jääneistä joukkueista. Runkosarjan 3. sijoittunut saa valita vastustajan sijoilta 5.-8. valitsematta jääneistä joukkueista. Runkosarjan 4. sijoittunut saa vastaansa valitsematta jääneen joukkueen. Ottelupareissa runkosarjassa paremmin sijoittunut joukkue toimii kotijoukkueena 1. ja mahdollisessa 3. puolivälieräottelussa. Välierät: Välieriin selviävät puolivälierien voittajat. Välierissä vastakkain pelaavat runkosarjassa parhaiten sijoittunut joukkue ja huonoiten sijoittunut joukkue sekä runkosarjassa toiseksi parhaiten sijoittunut joukkue ja toiseksi huonoiten sijoittunut joukkue. Runkosarjassa paremmin sijoittunut joukkue toimii kotijoukkueena 1. ja mahdollisessa 3. välieräottelussa. Finaalit: Finaaliotteluihin selviävät välieräparien voittajat. Runkosarjassa paremmin sijoittunut joukkue toimii kotijoukkueena 1. ja mahdollisessa 3.finaaliottelussa. Pronssiottelu: Pronssiottelussa pelaavat välieräparien häviäjät. Runkosarjassa paremmin sijoittunut joukkue toimii kotijoukkueena pronssiottelussa. == Joukkueet 2022–2023 == * Classic, Tampere * EräViikingit, Helsinki * Loisto, Turku * Nibacos/SB Vaasa, Kokkola * Northern Stars, Espoo * Pirkat, Pirkkala * SBS Wirmo/Masku, Mynämäki * SSRA, Oulu == Lähteet == * https://salibandy.fi/fi/sarjat/tyttojen-valtakunnalliset- sarjat/t16-valtakunnallinen-sarja/ Luokka:Salibandykilpailut
Simpele (taajama)

Simpele on Rautjärven kuntakeskus. Nykyisellä Simpeleen taajamalla tarkoitetaan käytännössä entisen Simpeleen kunnan Kivijärven kylän aluetta. Simpeleen ja Rautjärven kuntaliitoksen yhteydessä Kivijärven kylän nimi muutettiin Simpeleeksi. Paikannimenä Pohjois-Pohjanmaalla sijaitseva Kempele on nimenä samankaltainen, mutta taipuu eri tavoin. Simpeleen tehdasyhdyskunnalle asemakaavan laati vuonna 1917 Viipurin kaupunginarkkitehtinakin toiminut Uno Ullberg. Simpeleen taajamarakenne poikkeaa tyypillisestä maalaiskunnasta, ja se on aluesuunnittelun sekä teknisen infrastruktuurin puolesta rakennettu kaupunkimaisesti. Simpeleellä on oma paloasema, joka kuuluu Etelä-Karjalan pelastuslaitokseen. == Elinkeinoelämä / Palveluja == Elinkeinoelämän osalta Simpeleen elinkeinorakenne on hyvin pitkälle teollisuuspainotteinen, suurimman työantajan ollessa Metsä Board Simpele. Paikkakunnalla merkittävähkönä työllistäjänä puunjalostusteollisuutta edustaa myös puunjalostusalan perheyritys Vankkapuu Oy, joka Simpeleen alueella toimivissa kahdessa yksikössään Änkilänmäellä Änkilän kylässä ja Metsä Board Simpeleen tehdasalueella Proomuniemessä valmistaa teollisuuden tarpeisiin kuormalavoja, rullanpäätulppia lähinnä paperi- ja kartonkiteollisuudelle sekä lisäksi kierrättää kartonkihylsyjä. Muita teollisuusyrityksiä edustaa valmisbetonia ja muita betonituotteita tuottava sekä rakentamiseen liittyviä järjestelmiä ja palveluja toimittava Karjalan Betoni Oy. Kaupan- ja palvelualalla toimivat muun muassa liikenneasema Teboil Simpele, Neste Simpele huoltoasema, kahvilat ja ravintolat Kahvila Lounaskulma, Ravintola Simpele, Sirpakka Baari ja Siika Bar, päivittäistavarakaupat (K-Market Hermanni ja S-market Simpele), ja erikoiskaupat, kuten Simpeleen Apteekki, urheiluliike Simpeleen Urheilu Naukkarinen & Naukkarinen sekä rautakauppa Maasälpä Jorma Repo Ky, joka valmistaa myös keittiökalusteita ja erikoiskalusteita kalustetehtaallaan. Muita palveluyrityksiä ovat mm. Etelä-Karjalan Osuuspankki ja IT-alan palveluyritys IT-Lähituki Backman-Hyrkäs Oy sekä Änkilän Hoivapalvelu Oy:n ylläpitämä, tehostettua palveluasumista tarjoava Silamuskoti. == Media == Simpele sai oman paikallislehden vuonna 1952, jolloin Kaakkoisseutu alkoi ilmestyä. Lehti ilmestyi parin ensimmäisen näytenumeron verran Simpeleen seutu -nimisenä, jonka jälkeen nimi muuttui Kaakkoisseuduksi. Lehdestä muodostui Simpeleen ja Rautjärven sekä myöhemmin, vuonna 1973 tapahtuneen kuntaliitoksen jälkeen nykyisen Rautjärven kunnan paikallislehti. Kaakkoisseutu ja parikkalalainen Parikkalan Sanomat yhdistyivät vuonna 2007 nykyiseksi Parikkalan-Rautjärven Sanomiksi. ==Lähteet== Luokka:Etelä-Karjalan maakunnan taajamat Luokka:Rautjärven kylät Luokka:Suomen kuntakeskukset Luokka:Suomen kirkonkylät
Quake Champions

Quake Champions on id Softwaren kehittämä ja Bethesda Softworksin vuonna 2017 julkaisema ensimmäisen persoonan ammuntapeli Microsoft Windowsille. Luokka:Quake-pelit Luokka:Ensimmäisen persoonan ammuntapelit Luokka:Vuoden 2017 videopelit
Swattaus

Swattaukseksi kutsutaan häiriköinnin tai kiusaamisen muotoa, jossa viranomaisia huijataan lähettämään poliisin erikoisjoukot toisen henkilön kotiosoitteeseen.https://www.lifewire.com/what-is-swatting-4137163 Tämä tapahtuu yleensä perättömällä ilmoituksella vakavasta rikoksesta, kuten pommiuhasta, henkirikoksesta tai panttivankitilanteesta. Termi on johdettu englanninkielen sanasta SWAT (Special Weapons and Tactics), joka on yleisnimitys korkean riskin tilanteisiin erikoistuneille poliisiyksiköille Yhdysvalloissa. SWAT-ryhmät on varustettu normaaleista partioyksiköistä poikkeavilla taktisilla varusteilla ja aseilla. Swattauksen kohteeksi on joutunut useita tunnettuja julkisuuden henkilöitä ja muita näkyvissä ammateissa olevia ihmisiä, kuten näyttelijöitä, poliitikkoja ja tuomareita. (Arkistoitu linkki) Myös esimerkiksi verkossa pelattavien videopelien pelaajien väliset kiistat ovat johtaneet swattaustapauksiin. Poliittisista syistä tehtävää swattausta voidaan pitää terrorismina, sillä sen tavoitteena on aiheuttaa uhrilleen pelkoa ja asettaa tämä loukkaantumisen tai kuoleman vaaraan. Swattaus on tunnettu lähinnä Yhdysvalloissa, mutta sitä on esiintynyt Suomessakin.https://www.hs.fi/nyt/art-2000002813575.html (maksumuuri) == Vastatoimet == Lokakuussa 2018 Seattlen poliisilaitos otti käyttöönsä kolmiportaisen lähestymistavan swattausten torjumiseksi: hätäkeskuspäivystäjien kouluttaminen tunnistamaan vilpilliset puhelut; tehtävälle lähetettävien poliisien informoiminen huijauksen mahdollisuudesta; ja omaehtoisen rekisterin luominen henkilöille, jotka voivat esimerkiksi ammattinsa puolesta olla vaarassa joutua swattauksen uhreiksi. Kesäkuussa 2023 FBI ilmoitti luovansa tietokannan swattausten seuraamiseksi ja tiedonjaon parantamiseksi eri poliisiviranomaisten välillä. == Lähteet == Luokka:Tietotekniikkarikollisuus Luokka:Huijaukset Luokka:Terrorismi
Matias I

Matias I voi viitata ainakin seuraaviin henkilöihin: *Matias Corvinus, Unkarin kuningas hallitsijanimellä Matias I. *Matias, Saksan keisari nimellä Matias I.
ET Teatteri

ET Teatteri (viroksi ET Teater) on suomenvirolaisten teatteri, joka perustettiin 2. lokakuuta 2015 Helsingissä. Teatterin perustaja ja johtohahmo on suomalaisvirolainen näyttelijä ja elokuvantekijä Mait Lepik. Teatterin ohjelmisto koostuu vironkielisistä ja pääasiallisesti virolaisista näytelmistä. Harrastelijateatterin näyttelijät ovat saaneet koulutusta alansa parhailta näyttelijöiltä ja ovat hankkineet esiintymiskokemusta erilaisissa TV- ja elokuvarooleissa. == Esitykset == ===2020=== * Pisuhänd (kuunelma) - Ana Lepik ===2019=== * Väike Nõid - Ana Lepik * Nali naljaks feat. Meelejahutaja - rühmatöö * Mõistuse avantüür - Mait Lepik ===2018=== * Naksitrallid - Ana Lepik * Lennujaama lutikad - Mait Lepik * Täitsa Mihkel - Mait Lepik * Nali naljaks - rühmatöö * Jänesepoeg otsib sõpra - Elo Lammi ===2017=== * Peeter, sõpradele Peetrike - Mait Lepik * Seitse venda - Mait Lepik * Koera pulm - Mait Lepik * Nu pogodi - rühmatöö * Siin me oleme - Mait Lepik * Sasipäiste printsesside saar - Elo Lammi ===2016=== * Memme musi - Elo Lammi * Mardileib - Mait Lepik == Aiheesta muualla == *https://www.etteater.fi/ *https://www.facebook.com/etteater/ Luokka:Suomen virolaiset Luokka:Helsingin teatterit
Nikita Borisoglebski

Nikita Arkadjevitš Borisoglebski (; s. 1985 Volgodonsk) on venäläinen viulisti. Hän on voittanut Tšaikovski-kilpailun Moskovassa 2007, Kuningatar Elisabeth -kilpailun Brysselissä 2008, Sibelius-viulukilpailun Helsingissä 2010 ja Fritz Kreisler -viulukilpailun Wienissä 2010. Borisoglebski valmistui Moskovan Tšaikovski-konservatoriosta vuonna 2005 ja jatkoi opintojaan Eduard Grachin ja Tatjana Berkulin johdolla Venäjällä sekä Belgiassa Chapelle Musicale Reine Elisabeth -oppilaitoksessa Augustin Dumayn oppilaana. Borisoglebski tekee kiertueita ympäri maailmaa sekä orkesterien solistina että resitaaleja antaen. Hän on ollut perustamassa vaihtuvakokoonpanoista Rubik Ensemble -kamarimusiikkiorkesteria ja levyttänyt Henri Vieuxtempsin ja Édouard Lalon sävellyksiä. Hän soittaa Matteo Goffrillerin rakentamaa viulua vuosilta 1720–1730. ==Lähteet== Luokka:Vuonna 1985 syntyneet Luokka:Elävät henkilöt Luokka:Venäläiset viulistit
Kevin Koski

Kevin Johannes Koski (s. 13. lokakuuta 1997 Turku) on suomalainen jääkiekkopuolustaja, joka edustaa III-divisioonajoukkue Salon Kiekkohaita. == Ura == Koski on Turun Palloseuran kasvatti. Hän voitti kauden 2013–2014 päätteeksi TPS Akatemian joukkueessa B-nuorten Suomi-sarjan mestaruuden. Kaudella 2014–2015 Koski toimi TPS:n B-nuorten varakapteenina. Hän pelasi osan kaudestaan myös seuran A-nuorissa, jossa Koski voitti kauden päätteeksi Suomenmestaruuden. Kaudella 2015–2016 hän edusti joukkuetta myös Junior Club World Cupissa. Kaudella 2016–2017 Koski nousi TPS:n kapteeniksi. Hän oli viidellä osumallaan joukkueen eniten maaleja tehnyt puolustaja Eetu Anderssonin ja Aleksi Anttalaisen kanssa. Kaudella 2018–2019 Koski oli TPS:n A-nuorten tehokkain puolustaja tehoilla 4+19=23. Hän nousi myös TPS:n SM- liigajoukkueeseen, jossa Koski pelasi kolme runkosarjaottelua ilman tehopisteitä. Hän teki liigadebyyttinsä runkosarjan toisella kierroksella 15. syyskuuta 2018 vieraissa Porin Ässiä vastaan. Koski nousi TPS:n kokoonpanoon Topi Jaakolan jouduttua sivuun. Hänet merkittiin TPS:n seitsemänneksi puolustajaksi. Koski sai ottelussa jääaikaa 5.03 minuuttia ja hän keräsi teholukeman -1. Kaudeksi 2019-2020 Koski siirtyi turkulaiseen III- divisioonajoukkue Kiekko-67:kaan. Hän voitti joukkueensa sisäisen piste- ja syöttöpörssin tehopistein 8+16=24. == Muuta == Koski valmistui ylioppilaaksi Kerttulin lukiosta keväällä 2016. == Tilastot == 2018–2019 TPS SM-liiga 3 0 0 0 0 – – – – – 1 kausi yhteensä SM-liiga 3 0 0 0 0 – – – – – ==Lähteet== * * * === Viitteet === Luokka:Suomalaiset jääkiekkoilijat Luokka:Vuonna 1997 syntyneet Luokka:Elävät henkilöt
Mary Wroth

Mary Wroth (18. lokakuuta 1587 – 1651 t. 1653Lady Mary Wroth, Oxford Dictionary of National Biography, viitattu 16.9.2018), lady, Englannin renessanssin aikainen englantilainen runoilija. Hän kuului merkittävään kirjalliseen sukuun ja oli ensimmäisiä brittiläisiä naisrunoilijoita, jotka ovat saaneet pysyvän maineen. Hänen tunnetuimpia tekstejään on The Countess of Montgomery's Urania, joka on ensimmäinen englantilaisen naisen kirjoittama yhä olemassa oleva proosamuotoinen romanssi. Toinen hänen tekstinsä on Pamphilia to Amphilanthus, joka on aikajärjestyksessä toinen tunnettu englantilaisen naisen kirjoittama sonettisarja.Lady Mary Wroth, The Sidney Home Page, viitattu 16.9.2018Tomáš Jajtner: “The True Forme of Love”: Transforming the Petrarchan Tradition in the Poetry. Prague Journal of English Studies, Volume 5, No. 1, 2016, s. 9 Wrothin teos on myös pastoraalinäytelmä Love's Victory (myös Love's Victorie), jonka kantaesitys on vasta 2018. Aikalaiskriitikot pitivät naisten tekstejä huonompina kuin miesten. Naiset eivät myöskään saaneet renessanssiajan Englannissa esiintyä: laki kielsi esiintymisen sopimattomana. ==Lähteet== ==Aiheesta muualla== * Elämä ja teokset, Mary Wrothin sivusto Luokka:Englantilaiset kirjailijat Luokka: Vuonna 1587 syntyneet Luokka: 1650-luvulla kuolleet
Villeneuve-en-Perseigne

Villeneuve-en-Perseigne on kunta läntisessä Ranskassa Sarthen departementissa Pays de la Loiren alueella. Kunta muodostettiin 1. tammikuuta 2015, kun kuusi kuntaa yhdistyi. Yhdistyneet kunnat olivat Chassé, La Fresnaye-sur-Chédouet, Lignières-la-Carelle, Montigny, Roullée ja Saint-Rigomer-des-Bois. La Fresnaye-sur-Chédouetin kylässä on polkupyöräilylymuseo Musée de la Belle Échappée, missä on esillä pyöräilyn ja Ranskan ympäriajon historiaa 1800-luvulta nykypäivään.Tour de France 2018 Tiedosto:20150321_GY_vc_8_3219054_La_Fresnaye-sur- Chédouet.jpg|Polkupyöräilymuseo ==Aiheesta muualla== *Polkupyöräilymuseo ==Lähteet== Luokka:Sarthen kunnat
Brownin kohina

Brownin kohina, eli 1/f2 -kohina, joskus myös punainen kohina, on kohinaa, jonka kohinataso laskee noin 6 dB:iä oktaavia kohden. Sen kohinateho siis näin ollen on voimakkaampaa matalilla taajuuksilla ja kohinateho laskee vielä enemmän kuin vaaleanpunaisella kohinalla. Brownin kohina on englanniksi "Brown noise" tai "Brownian noise", mutta tämä englanninkielinen nimi ei tarkoita "ruskeata kohinaa", vaan se tulee Robert Brownilta, joka löysi tämän kohinalajin. ==Tuottaminen== Brownin kohinaa voidaan tuottaa integroimalla valkoista kohinaa.https://www.dsprelated.com/showthread/comp.dsp/46697-1.phphttp://paulbourke.net/fractals/noise/ Tarkemmin sanoen: Kun (digitaalista) valkoista kohinaa voidaan tuottaa valitsemalla jokainen taajuus satunnaisesti itsenäisenä, Brownin kohinaa voidaan tuottaa lisäämällä satunnainen kompensaatio jokaiselle näytearvolle saavuttamaan seuraavaa näytearvo. ==Lähteet== Luokka:Elektroniikka
Einar August Kalm

Einar August Kalm (13. syyskuuta 1858 Oulu – 18. huhtikuuta 1928 Tornio)Ylioppilasmatrikkeli 1853-1899. (Viitattu 16.9.2018) oli suomalainen lääkäri ja valtiopäivämies. Kalmin vanhemmat olivat lehtori Johan Mathias Kalm ja Emma Kristina Lovisa Linsén. Hänen ensimmäinen puolisonsa vuodesta 1891 oli Fredrika Evelina Westergren, o.s. Kurt (k. 1907) ja toinen vuodesta 1911 Alma Gustava Strömberg. Kalm tuli ylioppilaaksi Oulun lyseosta 1878 ja valmistui filosofian maisteriksi 1882 ja lääketieteen lisensiaatiksi 1889. Hän toimi valmistuttuaan lääkärinä Torniossa. Tornion kaupungin edustaja porvarissäädyssä Kalm oli valtiopäivillä 1904–1905 ja 1905–1906. Hän oli myös Tornion kaupunginvaltuuston jäsen vuodesta 1892 ja toimi sen puheenjohtajana kolmetoista vuotta. ==Lähteet== Luokka: Suomalaiset lääkärit Luokka: Tornion kaupunginvaltuutetut Luokka: Suomen suuriruhtinaskunnan porvarissäädyn valtiopäivämiehet Luokka:Vuonna 1858 syntyneet Luokka:Vuonna 1928 kuolleet
Isopropanoliamiini

Isopropanoliamiini (C3H9NO) on alkanoliamiineihin eli aminoalkoholeihin kuuluva orgaaninen yhdiste. Yhdistettä käytetään muun muassa väriaineiden ja lääkkeiden valmistukseen. == Ominaisuudet == Huoneenlämpötilassa isopropanoliamiini on väritöntä nestettä ja sillä on amiineille tyypillinen ammoniakinkaltainen haju. Yhdiste liukenee erittäin hyvin veteen ja useisiin orgaanisiin liuottimiin kuten etanoliin, dietyylieetteriin, asetoniin ja kloroformiin. Hiilivetyihin se kuitenkin liukenee vain huonosti. Isopropanoliamiini on emäksistä.Carol Jones, Martha R. Edens & J. Fred Lochary: Alkanolamines from Olefin Oxides and Ammonia, Kirk-Othmer Encyclopedia of Chemical Technology, John Wiley & Sons, New York, 2004. Viitattu 16.9.2018Matthias Frauenkron, Johan-Peter Melder, Günther Ruider, Roland Rossbacher & Hartmut Höke: Ethanolamines and Propanolamines, Ullmann's Encyclopedia of Industrial Chemistry, John Wiley & Sons, New York, 2001. Viitattu 16.9.2018. Isopropanoliamiini ärsyttää ihoa, silmiä ja hengitysteitä. Emäksisenä aineena se voi myös aiheuttaa syövytysvammoja joutuessaan kosketuksiin ihon kanssa. Viitattu 17.9.2018. == Valmistus ja käyttö == Isopropanoliamiinia valmistetaan ammoniakin ja propyleenioksidin välisellä reaktiolla. Isopropanoliamiinista valmistetaan useita muita yhdisteitä, kuten di-isopropanoliamiinia, propyleenidiamiinia, lääkeaineita, väriaineita ja maatalouskemikaaleja. Sitä voidaan myös käyttää emulgointiaineena sekä kosmetiikassa pH:ta puskuroivana yhdisteenä. == Lähteet == == Aiheesta muualla == *Human Metabolome Database (HMDB): 1-Amino-propan-2-ol *Kyoto Encyclopedia of Genes and Genomes (KEGG): 1-Aminopropan-2-ol Luokka:Alkoholit Luokka:Amiinit
Elisabet (Tanskan prinsessa)

Prinsessa Elisabet (Elisabeth Caroline Mathilde Alexandrine Helena Olga Thyra Feodora Estrid Margrethe Désirée; 8. toukokuuta 1935 – 19. kesäkuuta 2018) oli Tanskan prinssi Knudin ja Tanskan prinsessa Caroline Mathilden tytär ja Tanskan kuningatar Margareeta II:n serkku. == Elämäkerta == Kuningatar Margareeta II:n serkkuna prinsessa Elisabet oli kuollessaan 12. Tanskan kruununperimysjärjestyksessä. Hän kuoli naimattomana. Prinsessa Elisabet työskenteli Tanskan ulkoministeriössä vuodesta 1956 vuoteen 2001 ja oli sijoitettuna ulkomaille useita kertoja, muun muassa Tanskan suurlähetystössä Washingtonissa. Hän asui suuren osan elämästään elokuvaohjaaja Claus Hermansenin kanssa Kööpenhaminan lähellä. Parilla ei ollut lapsia. == Kuolema == Tanskan kuninkaallinen hovi vahvisti, että Elisabet kuoli 19. kesäkuuta 2018. Hänet siunattiin Lyngbyn kirkossa ja haudattiin pitkäaikaisen kumppaninsa Claus Hermansenin viereen. == Lähteet == Luokka:Vuonna 1935 syntyneet Luokka:Vuonna 2018 kuolleet Luokka:Tanskan prinsessat Luokka:Tanskalaiset diplomaatit
Mamers

Mamers on kunta läntisessä Ranskassa Sarthen departementissa Pays de la Loiren alueella. Mamersissa perustettiin vuonna 1968 Sarthen rillettesritarien veljeskunta (Chevaliers des rillettes sarthoises). Rillettes on lihapasteija, joka on Ranskan historiallisen maakunnan Tourainen perinneruoka.Tour de France 2018 Tiedosto:Confrérie_des_chevaliers_des_rillettes_sarthoises.jpg|Sarthen rillettesritarien veljeskunta ==Tunnettuja kuntalaisia== *Joseph Caillaux (1863 - 1944), poliitikko ja Ranskan pääministeri vuosina 1911 - 1912 ==Aiheesta muualla== ==Lähteet== Luokka:Sarthen kunnat
Peugeot iOn

Peugeot iOn on Peugeot’n vuosina 2010–2020 valmistama A-segmentin sähköautomalli. Sen lähes identtiset sisarmallit ovat Citroën C-Zero ja Mitsubishi i-MiEV. Vuoden 2011 Euro NCAP -kolaritestistä iOn sai tulokseksi neljä tähteä viidestä. Autossa on 47 kilowatin tehoinen sähkömoottori, joka välittää voimansa takapyörille. Suurin toimintamatka on 150 kilometriä. == Lähteet == == Aiheesta muualla == iOn Luokka:A-segmentin autot Luokka:Sähköautot Luokka:2010-luvun autot Luokka:2020-luvun autot
Nicolas Mavromichalis

Nicolas Mavromichalis (, s. 1949 Addis Abeba Etiopia) on kreikkalais- suomalainen radiotoimittaja, joka tuli 1980-luvun lopulta alkaen tunnetuksi helsinkiläisen Radio Ykkönen -paikallisradioaseman tiskijukkana nimeltä Black Mike. Samoihin aikoihin hän myös ”mekasti ja teki ruokaa” Kolmoskanavalla ohjelmassaan Cocko-Looro. Nicolas Mavromichalisin poika on suomalainen televisioesiintyjä ”Gogi” eli Constantinos Mavromichalis.Uudistunut Kioski ja kuskinne Gogi, Yle TV2 13.09.2016. Viitattu 20.4.2017. ==Lähteet== Luokka:Suomalaiset radiotoimittajat Luokka:Kreikkalaiset toimittajat Luokka:Vuonna 1949 syntyneet Luokka:Elävät henkilöt
Bellême

Bellême on kunta Pohjois-Ranskassa Ornen departementissa Normandian alueella. Bellême on kukkulalle rakennettu keskiaikainen kaupunki. Kaupunki on ollut ennen linnoitettu, ja linnoituksen muoto on yhä havaittavissa kaupungissa. Linnasta on vielä jäljellä 1400-luvulta peräisin oleva portti. Kaupungin keskustassa oleva aukio Place de l'Europe on entinen linnan aukio. Rue Ville Close -kadulla on runsaasti 1600-luvulta 1800-luvulle rakennettuja värikkäitä asuintaloja. Kaupungin keskustassa oleva Saint-Sauveurin kirkko on rakennettu 1500-luvulla.Tour de France 2018 Tiedosto:Bellême,_le_porche_de_l'ancien_château.jpg|Linnan portti Tiedosto:Bellême,_la_rue_ville_close.JPG|Rue Ville Close Tiedosto:FranceNormandieBellemeEglise.jpg|Saint-Sauveurin kirkko Tiedosto:La_rue_Ville_close_illuminée_à_Noël.jpg|Kaupunki jouluvalaistuksessa ==Lähteet== ==Aiheesta muualla== Luokka:Ornen kunnat
Klooribentsoehappo

Klooribentsoehappo viittaa kolmeen saman aineen isomeeriin: *o-Klooribentsoehappo eli 2-klooribentsoehappo *p-Klooribentsoehappo eli 4-klooribentsoehappo *m-Klooribentsoehappo eli 3-klooribentsoehappo
Jean Levavasseur

Jean Georges Levavasseur (8. kesäkuuta 1924 Chatou – 10. helmikuuta 1999 Poissy) oli ranskalainen miekkailija, olympiamitalisti ja maailmanmestari. Levavasseur saavutti säilällä joukkuekilpailussa olympiapronssia Helsingissä 1952. Lontoon kesäolympialaisissa 1948 hän sijoittui samassa kilpailussa Ranskan joukkueessa viidenneksi. Levavasseur kilpaili kummissakin olympiakisoissa myös säilän yksilökilpailussa.Olympics at Sports-Reference.com MM-kilpailuissa hän voitti yksilökilpailun maailmanmestaruuden vuonna 1950 ja joukkuekilpailun MM-pronssia vuonna 1954http://www.sport-komplett.de/sport- komplett/sportarten/f/fechten/hst/14.html. == Lähteet == * Jean Levavasseur Bio, Stats, and Results Olympics at Sports-Reference.com === Viitteet === Luokka:Ranskalaiset miekkailijat Luokka:Ranskalaiset olympiamitalistit Luokka:Vuonna 1924 syntyneet Luokka:Vuonna 1999 kuolleet
Jean-François Tournon

Jean-François Tournon (6. elokuuta 1905 Bois-Colombes – 12. huhtikuuta 1986 Bois-Colombes) oli ranskalainen miekkailija ja olympiamitalisti. Tournon saavutti säilällä joukkuekilpailussa olympiapronssia Helsingissä 1952, jolloin hän oli 46-vuotias. Lontoon kesäolympialaisissa 1948 hän sijoittui samassa kilpailussa Ranskan joukkueessa viidenneksi. Tournon kilpaili Helsingissä myös säilän yksilökilpailussa.Olympics at Sports-Reference.com MM-kilpailuissa hän voitti joukkuekilpailussa kolme hopeaa ja yhden pronssimitalinhttp://www.sport-komplett.de/sport- komplett/sportarten/f/fechten/hst/14.html. == Lähteet == * Jean-François Tournon Bio, Stats, and Results Olympics at Sports-Reference.com === Viitteet === Luokka:Ranskalaiset miekkailijat Luokka:Ranskalaiset olympiamitalistit Luokka:Vuonna 1905 syntyneet Luokka:Vuonna 1986 kuolleet
Jean Laroyenne

Jean Laroyenne (6. maaliskuuta 1930 Lyon – 13. helmikuuta 2009 Lyon) oli ranskalainen miekkailija ja olympiamitalisti. Laroyenne saavutti säilällä joukkuekilpailussa olympiapronssia Helsingissä 1952.Olympics at Sports- Reference.com == Lähteet == * Jean Laroyenne Bio, Stats, and Results Olympics at Sports-Reference.com === Viitteet === Luokka:Ranskalaiset miekkailijat Luokka:Ranskalaiset olympiamitalistit Luokka:Vuonna 1930 syntyneet Luokka:Vuonna 2009 kuolleet
Pulsulampi

Pulsulampi on paikallisten käyttämä nimi Orivedellä, Oriveden liikuntahallin pohjoispuolella, sijaitsevalle lammelle. Lammen nimi juontuu sen ympärillä olevan puistomaisen alueen, joskus hyvinkin railakkaasta viihdekäytöstä, sillä ranta-alueella on usein paikallisia viettämässä aikaa. Lampi on esiintynyt alueen paikallislehdessä Oriveden Sanomissa myös nimellä kakkalampi, mikä viittaa lammen vähäiseen arvostukseen. Lampi on luonnolampi, mutta sen pinta- alaa on pienennetty alkuperäisestä viereisen päivittäistavarakaupan parkkipaikan laajentamiseksi. Nykyinen pinta-ala on noin 0.18 hehtaaria. Lampi ruopattiin ja kunnostettiin vuonna 2015, mutta se on edelleen erittäin matala. Lammesta on satunnaisesti kalastettu ruutanoita opiskelutarkoituksiin. ==Aiheesta muualla== * * Luokka:Oriselän alue Luokka:Oriveden järvet
Nanterre 92

Nanterre 92 on ranskalainen koripalloseura Nanterresta. Se pelaa kotiottelunsa Palais des Sports Maurice Thorez’ssa. Seura tunnettiin vuoteen 2016 asti nimellä JSF Nanterre. Se on pelannut Ranskan pääsarjassa ja eurooppalaisissa seurajoukkuekilpailuissa. Nanterre on menestynyt etenkin 2010-luvulla voittaen FIBA Europe Cupin vuonna 2017, EuroChallengen vuonna 2015, Ranskan mestaruuden vuonna 2013, Ranskan cup-mestaruuden vuosina 2014 ja 2017 sekä Ranskan supercup-mestaruuden vuosina 2014 ja 2017.http://www.jsfnanterre.com/en/page/2/history Seuraa ovat edustaneet muun muassa Mouhammadou Jaiteh ja Heiko Schaffartzik sekä suomalaispelaajista Jamar Wilson ja Erik Murphy. == Lähteet == == Aiheesta muualla == * Seuran verkkosivut * Seura eurobasket.com-sivustolla Luokka:Hauts-de-Seine Luokka:Ranskalaiset koripalloseurat Luokka:Vuonna 1927 perustetut urheiluseurat